钦定古今图书集成/明伦汇编/闺媛典/第351卷 > 赵解愁
## 钦定古今图书集成/明伦汇编/闺媛典/第351卷 > 赵解愁

按《十国春秋》：内枢密使潘炕有气量，然嬖于美妾解
愁。解愁姓赵氏，其母梦吞海棠花蕊而生，有国色，善
新声及工诗。王建尝至炕第见之，谓曰：“朕宫无此人。”
意欲取之，炕曰：“此臣下贱人，不敢以尘于君，实靳之
也。”弟峭谓曰：“绿珠之祸，可不戒耶？”炕曰：“人生贵适意，
岂能爱死而自不足于心耶？”人皆服其有守。